Dolgoprudnõis asunud tippmaja korter jagunes pererahva omaks, pigem ilvese omaks ja päris ilvese omaks alaks. Diivanile, kus ilvesele meeldis küüsi teritada, ei tohtinud keegi istuda. Kui külalised istusid sinna nalja pärast, tuli ilves ligi ja urises hoiatavalt, seejärel hakkas oma pehme käpaga sissetungijat togima, kuni lükkas inimese diivani pealt maha. Sama taktikat kasutas ilves ka siis, kui taheti vajutada teleri nupule. Kord tahtis Anna välja lülitada "mingit jubedat filmi". Ilves lükkas ta käe eemale ja vaatas 2,5 tundi kestnud "õuduka" tähelepanelikult ja huviga lõpuni. (Moskva ja Kaliningradi loomaaias näidatakse telesaateid veel ainult ahvidele.)